CELEX: 62020CN0359
Language: mt
Date: 2020-07-31 00:00:00
Title: Kawża C-359/20 P: Appell ippreżentat fil-31 ta’ Lulju 2020 minn Talanton AE – Symvouleftiki – Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon mis-sentenza mogħtija mill-Qorti Ġenerali (Is-Seba’ Awla) fit-13 ta’ Mejju 2020 fil-Kawża T-195/18, Talanton AE vs Il-Kummissjoni Ewropea

28.9.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 320/12
            
         
      Appell ippreżentat fil-31 ta’ Lulju 2020 minn Talanton AE – Symvouleftiki – Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon mis-sentenza mogħtija mill-Qorti Ġenerali (Is-Seba’ Awla) fit-13 ta’ Mejju 2020 fil-Kawża T-195/18, Talanton AE vs Il-Kummissjoni Ewropea
      (Kawża C-359/20 P)
      (2020/C 320/16)
      Lingwa tal-kawża: il-Grieg
      
         Partijiet
      
      
         Appellanti: Talanton AE – Symvouleftiki – Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon (rappreżentanti: K. Damis u M. Angelopoulos, dikigoroi)
      
         Parti oħra fil-proċedura: Il-Kummissjoni Ewropea
      
         Talbiet
      
      L-appellanti jitolbu li l-Qorti tal-Ġustizzja jogħġobha:
      
                  —
               
               
                  tannulla s-sentenza tal-Qorti Ġenerali tat-13 ta’ Mejju 2020 fil-Kawża T-195/18, Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon vs Il-Kummissjoni, fl-intier tagħha,
               
            
                  —
               
               
                  tilqa’ r-rikors tal-appellanti tas-16 ta’ Marzu 2018,
               
            
                  —
               
               
                  tiċħad il-kontrotalba tal-konvenuta,
               
            
                  —
               
               
                  tordna lill-konvenuta tħallas l-ispejjeż tal-appellanti.
               
            
         Aggravji u argumenti prinċipali
      
      
                  1.
               
               
                  L-ewwel aggravju, huwa bbażat fuq żball ta’ liġi – applikazzjoni żbaljata tal-prinċipju ta’ bona fide fl-eżekuzzjoni tal-kuntratt kontenzjuż u ksur tal-prinċipju ta’ ċertezza legali li skontu l-istituzzjonijiet tal-Unjoni huma meħtieġa jeżerċitaw il-kompetenzi tagħhom f’terminu raġonevoli.
                  
                              —
                           
                           
                              Permezz tal-ewwel parti tal-ewwel aggravju, l-appellanti ssostni li l-Qorti Ġenerali aċċettat interpretazzjoni żbaljata tal-kontenut tal-prinċipju ta’ terminu raġonevoli u ma ħaditx inkunsiderazzjoni ċ-ċirkustanzi rilevanti kollha tal-kawża.
                           
                        
                              —
                           
                           
                              Permezz tat-tieni parti tal-ewwel aggravju, l-appellanti ssostni li kemm it-tul tal-proċedura kif ukoll il-pożizzjoni tal-Kummissjoni matul il-proċedura taw lok min-naħa tagħha għal aspettattivi leġittimi li korrezzjonijiet finanzjarji ma jiġux imposti fuqha.
                           
                        
            
                  2.
               
               
                  It-tieni aggravju huwa bbażat fuq żball ta’ liġi – applikazzjoni mhux korretta tal-prinċipju ta’ bona fide, bi ksur tad-dispożizzjonijiet dwar is-subappalt matul l-istħarriġ tal-Kummissjoni.
                  
                              —
                           
                           
                              il-Qorti Ġenerali wettqet żball ta’ liġi billi applikat b’mod mhux korrett l-Artikolu 1134 tal-Kodiċi Ċivili Belġjan, kif ġie interpretat mill-Qorti tal-Kassazzjoni Belġjana.